*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*12. számú előterjesztés*

Bátaszék Város Önkormányzata Képviselő-testületének 2018. február 28-án,

16,00 órakor megtartandó RENDKÍVÜLI ülésére

*Önkormányzati tulajdonú épületeken napelem rendszer telepítése*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**: Kondriczné dr. Varga Erzsébet jegyző    **Tárgyalja:**  PG Bizottság: 2018. 02. 27. |

**Tisztelt Képviselő-testület!**

Az elmúlt években végrehajtott – napelem rendszer telepítése – beruházásoknak köszönhetően jól látható az eredmény, mely szerint az elfogyasztott villamosenergia teljes mértékben pótlásra kerül. Így nem jelentkezik költség az energia szolgáltató felé.

Várhatóan új felhívások is közzétételre kerülnek az önkormányzati tulajdonban lévő épületállomány energetikai felújításának megvalósítására, megújuló energiaforrások fokozott bevonásával a korábbi felhíváshoz képest változatlan tartalommal. Azonban más, nagyobb energia felhasználású épületek vonatkozásában (pl.: általános iskola) nagyobb eséllyel bírálhatják el pozitívan a támogatási kérelmünket.

Bátaszék Város Önkormányzatának tulajdonában lévő

* házi orvosi rendelő ügyeleti részén (Kossuth u. 54.)
* Gondozási Központ (Budai u. 61.)
* Városi Sportcsarnok (Budai u. 9.)

épületek esetén háztartási méretű kiserőmű (HMKE) fotovillamos rendszer kialakítására lenne lehetőség - saját villamosenergia-igény kielégítése céljából.

Ezt a beruházást a 2018. évi lehetőségek ismeretében teljes egészében saját forrás biztosításával is érdemes lenne elvégezni. A rendszer telepítését követően évente hozzávetőlegesen

- házi orvosi rendelő ügyeleti részén (Kossuth u. 54.) 3.500kW energia és 140.000,-Ft

- Gondozási Központ (Budai u. 61.) 4.300kW energia és 172.000,-Ft

- Városi Sportcsarnok (Budai u. 9.) 25.000kW energia és 1.000.000,-Ft

takarítható meg.

Egy darab háztartási méretű kiserőmű telepíthető egy fogyasztási helyre. A rendszer termelő kapacitása le tudja fedni a teljes fogyasztási mennyiséget.

Ajánlattételre szóló felhívás került kiküldésre három vállalkozónak, melynek tárgya:

Bátaszék, Kossuth L. u 54., Budai u. 61., Budai u. 9. ingatlanokon napelemes rendszer beszerzése, felszerelése, beüzemelése.

Mennyisége:

Bátaszék, Kossuth Lajos utca 54.: 10 db Canadian Solar 275 Wp teljesítményű napelem, 1 db Fronius Galvo 2.5-1 inverter vagy ezzel egyenértékű rendszer.

Bátaszék, Budai utca 61.: 10 db Canadian Solar 275 Wp teljesítményű napelem, 1 db Fronius Galvo 2.5-1 inverter vagy ezzel egyenértékű rendszer.

Bátaszék, Budai utca 9.: 74 db Canadian Solar 275 Wp teljesítményű napelem, 1 db Fronius Symo 20.0-3-M Wlan Web inverter vagy ezzel egyenértékű rendszer.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 1.sz. melléklet).

P-Solar System Kft. (7630 Pécs, Feketerigó u. 11.)

5.979.998,-Ft + 27% Áfa ( Ft) bruttó 7.594.598,- Ft

Polar-Studio 2 Kft. ( 6000 Kecskemét, Csongrádi u. 56.

6.620.000,-Ft + 27% Áfa ( Ft) bruttó 8.407.400,- Ft

T.M Hidro-Szer Kft. (7622 Pécs, Vasút u. 2/a.)

6.486.000,-Ft + 27% Áfa ( Ft) bruttó 8.237.220,- Ft

Legalacsonyabb ajánlati árat P-Solar System Kft. adta bruttó 7.594.598,- Ft összeggel, ezért javasoljuk az ajánlattevővel történő szerződéskötést.

***H a t á r o z a t i j a v a s l a t :***

**Önkormányzati tulajdonú épületeken napelem rendszer telepítésére**

Bátaszék Város Önkormányzatának Képviselő-testülete;

1. az önkormányzat tulajdonában álló Bátaszék, Kossuth L. u 54., Budai u. 61., Budai u. 9. ingatlanokon napelemes rendszer beszerzése, felszerelése, beüzemelése munkák elvégzésével a legalacsonyabb ajánlati árat tevő P-Solar System Kft. –t (7630 Pécs, Feketerigó u. 11.) bízza meg,
2. a feladat ellátásához szükséges bruttó 7.594.598,- Ft vállalkozói díj kifizetését az önkormányzat 2018. évi költségvetésének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2018. május 15.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: P-Solar System Kft.

Bátaszéki KÖH városüz. iroda

Bátaszéki KÖH pénzügyi iroda

irattár